Tawuri n umezgun ilmend n umaḍal s udem agraɣlan amezgun d tawsit gar tewsatin n tsekla ihi d lemri n tmetti maḥsub: d idles s timmad-is, yesenfalay-d lewhi d uxemmem, d ayen iceɣben aɣref akken yebɣu yili yesfrraḥ neɣ yesruy, a ladɣa d tamsalt yanan timetti-a ad tezdi anermas d umazan, iwakken ad as-d-affen tifrat. daɣen d allal i unerni n tmusniwin , d allal n tdukli d tsekliwin, d tusna d tɣermiwin n ddunit meṛṛa, iqeddec deg unnar n tilawt ɣas ulama dayen ur neḍri ad teyer d tilawt ɣef usayes gar wallen n yimsefliden, ay-a yettili-d deg usedwel d usegzi n temsal , d usenet n yiḥulfan. Amezgun yesɛa adeg layen deg tmetti amezgun d babas n tẓuri1 d tahuski, d asaki. d aɣerbaz yettali deg uswir n yidles. Amezgun d tadukli n yemdanen.Amezgun tabratt am tebratin id yesawaḍ uselmad i ynelmaden. Amezgun d lemri n tmetti. D asnarni n tmusniwin, d allal n tdukli d tamuɣli.